Suriya prezidenti Bashar Asadning Moskvaga tashrifi va Rossiya yetakchilari bilan uchrashuvi uning o‘ziga ishonchi balandligidan, ya’ni o‘z pozitsiyalarining mustahkamligiga ishonayotganligidan dalolat beradi. Bu haqda Vudro Vilson nomidagi Vashington ilmiy-tadqiqot markazi prezidenti o‘rinbosari Aaron Devid Miller aytib o‘tdi. “Uch hafta muqaddam Rossiya Suriyada o‘z harbiy operatsiyasini boshlaganidan buyon u Yaqin Sharqqa kuchli ta’sir o‘tkazishiga ishonmoqda va shunga harakat qilmoqda”, - deb yozdi ekspert The Wall Street Journal nashriga mo‘ljallangan maqolasida. Uning fikricha, Rossiyada AQShda yo‘q uch narsa bor: Eron, Iroq kabi ittifoqchilar, Asadga bevosita ta’sir o‘tkazish imkoniyati hamda aniq bajarilayotgan vazifalar, ya’ni Suriya prezidentini qo‘llab-quvvatlash va IShIDga qarshi kurash.